
Pirmoji naujų mokslo metų savaitė – įveikta: kas moksleiviams padeda greičiau grįžti į rutiną?
Naujų mokslo metų pirmosios savaitės moksleiviams reiškia ne tik sugrįžimą pas pasiilgtus draugus. Po vasaros vėl keičiasi dienos ritmas, tenka pratintis prie naujo tvarkaraščio ir mokytojų, o pirmokams ar mokyklą pakeitusiems vaikams – ir prie naujos aplinkos. Pirmosiomis rugsėjo dienomis tėvams taip pat paaiškėja, kokių mokyklinių priemonių dar trūksta. Lietuviško prekybos tinklo „Maxima“ atstovai pastebi, kad šie paskutinės minutės pasiruošimo darbai vaikams gali padėti įsivažiuoti į ritmą, ypač tada, kai jie kupini mėgstamų herojų. 
Pasak „Maximos“ ryšių su žiniasklaida vadovės Ernestos Vareikytės, pirmosiomis mokslo metų dienomis pasiruošimas mokyklai dar nesibaigia, o renkant trūkstamas priemones verta į šį procesą įtraukti ir pačius vaikus. Puikiu orientyru tam vis dar yra tebevykstanti „Mokyklinė mugė“, kurioje šiuo metu dauguma prekių galima pasirūpinti net iki 70 proc. pigiau.
„Prasidėjus mokslo metams tėvams vis dar tenka pasirūpinti įvairiomis mokyklinėmis priemonėmis – vienų prireikia papildomai, kitų poreikis paaiškėja tik susitikus su mokytojais. Vaikai į šį apsipirkimą dažnai žvelgia visai kitomis akimis – jiems svarbi kuprinės spalva, patinkantis piešinys ar mėgstamas herojus ant penalo ir sąsiuvinio. Leidus vaikui pačiam išsirinkti bent dalį reikalingų priemonių, net ir paskutiniai pasiruošimo darbai gali tapti malonesne naujų mokslo metų pradžios dalimi“, – sako E. Vareikytė.
Mėgstami herojai iš ekranų keliasi į mokyklą
Tai, kokie personažai atsiduria ant kuprinių, sąsiuvinių ar penalų, nėra atsitiktinumas. „Maxima International Sourcing“, „Maxima Grupės“ pirkimų organizacijos, užtikrinančios produktus „Maximos“ parduotuvėms Lietuvoje, Latvijoje ir Estijoje, komunikacijos vadovė Snieguolė Balkuvienė pasakoja, kad tai, kokios prekės praturtins kasmetinės „Mokyklinės mugės“ asortimentą, sprendžiama gerokai prieš metus.
„Temas ir herojus stipriai diktuoja pasaulinės tendencijos – populiarūs žaidimai, animaciniai ir kino filmai, todėl stebime ne tik tai, kas vaikams patinka šiandien, bet ir tai, kas bus aktualu ateinantį sezoną. Šiemet karaliauja Azijos tema, o tarp ryškiausių – „Demon Hunters“ herojai. Savo pozicijų vis dar neužleidžia ir „Minecraft“ pasaulis, Stičas, Kuromi bei pakalikai (angl. Minions)“, – pasakoja S. Balkuvienė.
Tačiau vaikui mėgstamas personažas gali reikšti daugiau nei vien patinkantį paveikslėlį ant kuprinės ar sąsiuvinio. Psichologė Justina Rybakovaitė, kalbėdama apie herojų reikšmę vaikystėje, atkreipė dėmesį, kad jų istorijos vaikams tampa papildomais orientyrais pažįstant aplinkinį pasaulį.
„Augdami, mus supantį pasaulį pirmiausiai pažįstame per santykį su tėvais, šeima, mokytojais. O herojai ir jų istorijos tampa papildomais orientyrais, per kuriuos suprantame, kas gyvenime vertinga ir svarbu. Žmogus-voras moko, kad galia neatsiejama nuo atsakomybės, Betmenas – kad net ir po skaudžiausių išgyvenimų galima atsitiesti ir gyvenime siekti to, kas iš tikrųjų svarbu“, – pasakoja J. Rybakovaitė.
Psichologė taip pat pastebi, kad vaikystėje su herojais tapatinamės tiesiogiai – norime būti į juos panašūs, o labiausiai žavimės jų akivaizdžiomis savybėmis – galia, išskirtinumu ir nenugalimumu. Tad vaikų simpatija tam tikriems herojams neapsiriboja vien filmais, animacija ar žaidimais – jų atvaizdai persikelia ir ant kasdien naudojamų daiktų, tarp jų ir mokyklinių priemonių.
Vaikas renkasi herojų, tėvai – tai, kas slypi už dizaino
Nors ryškus personažas gali lemti vaiko simpatiją, tėvams renkant mokyklines priemones paprastai svarbios ir praktinės jų savybės. Pasak S. Balkuvienės, todėl formuojant asortimentą atsižvelgiama ne tik į vaikams patrauklų dizainą.
„Stengiamės atliepti skirtingus šeimų poreikius, kad kiekviena šeima pagal savo galimybes ir biudžetą galėtų susikomplektuoti būtiniausių mokyklinių prekių krepšelį. Matome, kad tėvams svarbūs ir kokybiniai prekių parametrai – patvarumas, funkcionalumas, patogumas naudoti, saugumas, tinkamos medžiagos. Pavyzdžiui, renkantis kuprinę svarbus jos svoris, ergonomika, patogus reguliavimas ir konstrukcijos kokybė. Taip pat žiūrime, kad prekės atitiktų realius mokyklos poreikius ir rekomendacijas – būtų tinkamo formato, dydžio, paskirties ir pritaikytos vaiko amžiui“, – sako S. Balkuvienė.

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 

